## Pravilnik o uvjetima za vatrogasne pristup

### NN 35/1994 (4.5.1994.), Pravilnik o uvjetima za vatrogasne pristup

# MINISTARSTVO UNUTARNJIH POSLOVA

Na temelju članka 53. stavka 2. Zakona o zašliti od požara ("Narodne
novine", br 58/93 ), ministar unrrtarnjih poslova u suglasnost s ministrom
graditeljstva i zaštite okoliša i ministrom pomorstva, prometa i veza,
donosi

## PRAVILNIK

### o uvjetima za vatrogasne pristup

I. OPĆE ODREDBE

Članak 1.

Ovim Pravilnikom propisuju se uvjeti koje moraju zadovoljiti vatrogasni
pristupi do građevine kako bi se vatrogasnoj tehnici omogućio dohvat otvora
na vanjskim zidovima radi spašavanja osoba i gašenja požara.

Članak 2.

Valrogasni pristupi moraju biti osigurani:

- najmanje s jedne strane, i to duže, kod građevina niske stambene izgradnje
(prizemne i jednokatne) i kolektivnog stanovanja, te građevina koje imaju
obostrano orijenti rane stambene jedinice, a čija visina ne prelazi četiri
kata;

- najmanje s dvije duže strane građevine kod građevi na i prostora za
javne skupove (kinematografi, kazališta, koncertne dvorane, sportske dvorane,
prostori za vjerske obrede 1 sl.), građevina namijenjenim odgoju i obrazovanju,
bolnica, hotela, trgovačkih, industrijskih i visokih građevina kao i stambenih
građevina kolektivne izgradnje s jednostrano orijentiranim stambenim jedinicama,
stambenim građevinarna koje imaju više od četiri kata, te svim drugim građevinama
i prostorima u kojima se okuplja, radi i boravi više od 100 osoba;

- kod pojedinih kategorija građevina, bez obzira na namjenu, ovisno
o:

- tlocrtnoj prostranosti i razvedenosti građevina,

- konfiguraciji terena, te

- izgrađenosti okoliša

Članak 3.

Pojedini izrazi upotrijebljeni u ovom Pravilniku znače:

- vatrogasrri pristupi su čvrste površine koje svojim parametrima (širina,
radijus, nosivosti i dr.), omogućavaju da vatrogasna i spasilačka vozila
i oprema dodu do ugrožene građevine i svih otvora na njenom vanjskom zidu
radi spašavanja osoba i gašenja požara;

- vatrogasni prilazi su površine koje se direktno nastavljaju na javne
prometne površine, a omogućavaju kretanje vatrogasnih vozila do površina
uzduž građevina predviđenih za operativni rad vatrogasnih vozila na spašavanju
osoba i gašenju požara;

- površine za operativni rad ili manevriranje su čvrste površine koje
su direktno ili preko vatrogasnih pristupa povezane s javnim prometnim
površinama. One služe za postavljanje vatrogasnih vozila prilikom poduzimanja
akcija spašavanja i gašenja.

II. OSNOVNI UVJETI ZA VATROGASNE PRISTUPE

Članak 4.

Samo pristupi koji se nalaze uzduž vanjskih zidova građevina na kojima
su otvori, mogu se koristiti kao vatrogasni pristirpi.

Pristupi koji se nalaze uzduž vanjskih zidova građevina na kojima nema
otvora, ne mogu se koristiti kao vatrogasnni pristupi za tu građevinu.

III. Kategorizacija vatrogasnih pristupa

Članak 5.

Kao vatrogasni pristupi mogu se koristiti površine:

- kolnika javnih promelnica;

- kolnika pristupnih putova do građevine

- kolnika prolaza kroz građevinu;

- građevina (rampi, ploča uzdignutih pješačkih tragova uz građevinu,
površine nižih dograđenih dijelova građevina uz više građevinna i sl );

- pločnika i tragova predviđenih za pješake te

- sve ostale površine na terenu čiju nosivost omogućuje prolaz i rad
vatrogasnih vozila.

II.2. Oblikovanje vatrogasnih pristupa

Članak 6.

U pravilu vatrogasne pristupe treba planirati tako da omogućavaju kretanje
vatrogasnog vozila vožnjom naprijed.

Vatrogasni pristup oko visokih građevina treba planirati tako da je
kretanje vatrogasnih vozila moguće isključivo vožnjom naprijed.

Slijepi valrogasni pristupi duži od 100 m, moraju na svom kraju imati
okretališta koja omogućavaju sigurno okretanje vatrogasnih vozila.

II.3. Nosivost vatrogasnih pristupa

Članak 7.

Nosivost vatrogasnih pristupa treba biti takva da omogući kretanje i
rad vatrogasnih vozila.

Nosivost građevinskih konstrukcija, čije su površine predviđene da posluže
kao vatrogasni pristup, treba biti takva da podnese osovinski pritisak
od 100 kN.

II.4. Dijelovi vatrogasnog pristupa

Članak 8.

U pravilu vatrogasni pristupi sastoje se od:

- vatrogasnih prilaza i

- površina za operativni rad vatrogasnih vozila

II.5. Uvjeti korištenja vatrogasnih pristupa

Članak 9.

Da bi se vatrogasni pristupi u određenom trenutku mogli koristiti u
svrhu kojoj su namijenjeni, potrebno je:

- da budu vidljivo označeni oznakama sukladno hrvatskim normama ili
pravilima tehničke prakse;

- da se na površinama koje se nalaze između vanjskih zidova građevina
i površina za operativni rad vatrogasnih vozila ne postavljaju građevine
ili zasađuju visoki drvoredi koji priječe slobodan manevar vatrogasne tehnike;

- da na površinama koje su isključivo namijenjene za rad s vatrogasnom
tehnikom budu postavljene rampe kako bi se spriječio dolazak drugih vozila,

- da budu stalno prohodni u svojoj punoj širini.

III. VATROGASNl PRILAZI

III.1. Vodoravni i okomiti elementi vatrogasnih prilaza

Članak 10.

Ravni vatrogasni prilaz predviden za jednosmjerno kretanje vatrogasnih
vozila treba biti širine najmanje 3 m.

Vodoravni radijus zaokretanja vatrogasnih prilaza za objekte do 22 m
visine navedeni su u tablici br.1 u ovisnosti o širini vatrogasnih prilaza.

Vodoravni radijus zaokretanja za objekte visine iznad 22 metra navedeni
su u tablici br. 2 u ovisnosti o širini vatrogasnih prilaza.

Širine, vatrogasnih prilaza uz radijus za okretanje navedene u prethodnim
stavcima ovog članka, trebaju započeti najmanje 10 m prije početka vodoravne
krivine i završiti 10 m po završetku krivine.

Vrijednosti radijusa iz tablice 1 i 2 mogu se koristiti za kružna okretišta
vatrogasnih vozila a krajevima vatrogasnih pristupa.

Članak 11.

Kada se kao vatrogasni prilaz koristi kolni prilaz kroz građevinu, tada
on treba biti u pravcu, a njegov slobodan profil treba iznositi najmanje
3 x 4 m.

Postojeći kolni prilazi kroz građevinu, mogu se koristiti kao vatrogasni
prilazi, ako su u pravcu, te ako njihov sIobodni profil iznosi najmanje
3 x 3,80 m.

Uspon ili pad u vatrogasnom prilazu ne smije prelaziti 12% nagiba.

Prijelaz iz uspona u pad ili iz pada u uspon treba se izvesti okomitom
krivinom, čiji radijus mora iznositi najmanje 15 m.

Stepenica na vatrogasnom prilazu ne smije imati veću visinu od 8 cm
Međusobna udaljenost stepenica mora iznositi najmanje 10 m. U području
konkavnih i konveksnih krivina ne smiju se primjenjivati stepenice.

IV. POVRŠINE ZA OPERATIVNI RAD VATROGASNIH VOZILA

Članak 12.

Površine za operativni rad vatrogasnih vozila planiraju se uzduž vanjskih
zidova građevine, na razmacima koji omogućavaju spašavanje osoba i gašenje
požara kroz prozore i druge otvore na građevinama dosezanjem sa za to namijenjenom
specijalnom vatrogasnom tehnikom.

IV.1 Širine i položaji površine za operativni rad vatrogasnih vozila

Članak 13.

Širina površine planirane za operativni rad vatrogasnih vozila postavljenih
paralelno s vanjskim zidovima građevine, treba biti najmanje:

- 5,5 m za građevine višine do 40 m,

- 7,0 m za građevine visine iznad 40 m

Širina površine planirane za operalivni rad vatrogasnih vozila postavljenih
okomito na vanjski zid građevine, treba biti najmanje 5,5 m, njena dužina
minimalno 11 m, a udaljenost od zida najviše 1 m.

Broj okomito postavljenih površina ovisi o dužini građevine, a treba
biti takav da osiguravaju dohvat svih otvora od strane vatrogasne tehnike

Članak 14.

Razmak površine za operativni rad vatrogasnih vozila, od podnožja građevine
tj. od vanjskih zidova građevina može iznositi najviše:

- 12 m za građevinu visine od 16 m

- 6 m za građevine više od 16 m.

Članak 15.

Dogradnja nižih dijelova građevina uz više građevine ili istake nižih
etaža izvan gabarita viših etaža iste građevine, ne smiju svojom širinom
priječili dostup vatrogasne tehnike do otvora na vanjskim zidovima viših
dijelova građevina.

Ukoliku se piedviđa dogradnja niže građevine uz više građevine čija
širina onemogućava dostup vatrogasne tehnike do otvora na vanjskim zidovima
viših dijelova građevina, potrebno je predvidjeti naogućnost dolaska vatrogasnog
vozila na ploču građevine.

Članak 16.

Prilikom oblikovanja površine za operativni rad vatrogasnih vozila mogu
se promijeniti minimalni vodoravni radijusi zaokretanja navedeni u tablicama
1 i 2 koje su sastavni dio ovog Pravilnika i to za širine vatrogasnih prilaza
od najmanje 5.5 m ovisnio za koju je visinu građevine predviđena površina

Članak 17.

Povišina za operativni rad vatrogasnih vozila mora biti u jednoj ravni
s dopuštenim maksimalnim nagibom od 10% u bilo kojem smjeru površine

Članak 18.

Ovaj Pravilnik stupa na snagu 15 dana od dana objave u "Narodnim
novinama"

Broj: 511-01-7812510/1-94

Zagreb, 15. travnja 1994.

Ministar unutarnjih poslova

**Ivan Jarnjak, v. r.**

---

```
PRILOZI PRAVILNIKU

Tablica 1.
VATROGASNI PRILAZl ZA OBJEKTE VISINE DO 22 m

ŠIRINA VATROGASNIH      VODORAVNI RADIJUS m
PRILAZA m                       UNUTARNJl               VANJSKI
6.00                            5.00                    11.00
5.50                            7.50                    13.00
5.00                            10.00                   15.00
4.50                            12.00                   16.50
4.00                            16.50                   20.50
3.50                            21.50                   25.00
3.00                            37.00                   40.00

Tablica 2

VATROGASNI PRILAZl ZA OBJEKTE VlSINE IZNAD 22 m

ŠIRINA VATROGASNIH      VODORAVNI RADIJUS m
PRILAZA m                       UNUTARNJI       VANJSKI
7.00                            5.00            12.00
6.50                            7.00            13.50
6.00                            8.50            14.50
5.50                            9.50            15.00
5.00                            12.00           17.00
4.50                            15.50           20.00
4.00                            20.50           24.50
3.50                            27.50           30.50
3.00                            45.00           48.00

```

Pravilnik, NN 35/1994-627
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)